section_heading: Ideja
paragraph_text: U isto vrijeme, tadašnji predsjednik NBC Entertainmenta Warren Littlefield tražio je komediju o mladim ljudima koji žive zajedno i dijele životne troškove. Littlefield je želio da skupina likova podijeli najznačajnije periode svojih života zajedno s prijateljima koji bi postali "nešto poput novih, surogatnih članova obitelji". Međutim, nikako nije mogao pronaći pravi način za oživjeti svoju ideju, a scenariji koje je u to vrijeme razvijao NBC bili su mu grozni. Kada su Kauffman, Crane i Bright prezentirali ideju serije "Insomnia Cafe", Littlefield je bio impresioniran s činjenicom da oni već znaju kako izgledaju i pričaju svi likovi serije. Littlefield je želio da serija predstavlja Generaciju X, ali se troje autora s njim nije slagalo. Crane je smatrao da to ne bi trebala biti serija samo za jednu generaciju, već je želio producirati proizvod u kojem će svi podjednako moći uživati.